Document ID: 31992D0021

KOMISSION PÄÄTÖS,
tehty 12 päivänä marraskuuta 1991,
eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Etelä-Afrikan tasavallasta (92/21/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 91/497/ETY(2), ja erityisesti sen 14, 15 ja 16 artiklan,
sekä katsoo, että
yhteisön eläinlääkärien tarkastuskäynnin mukaan terveystilanne Etelä-Afrikassa on yleisesti tyydyttävä, ja sitä valvoo täysin hyvin järjestetty eläinlääkintätoimi, erityisesti lihan välityksellä tarttuvien tautien osalta,
tiettyjen jäsenvaltioiden ja Etelä-Afrikan välisen kaupan keskeytymisen välttämiseksi komissio on hyväksynyt päätöksellä 82/527/ETY(3) terveydellisiä suojatoimenpiteitä, jotka koskevat tuoreen lihan tuontia tästä maasta,
terveyttä koskevat edellytykset ja eläinlääkärintodistukset tuoreen lihan tuonnissa Etelä-Afrikasta on vahvistettava yhteisön tasolla ja sen vuoksi päätös 82/527/ETY on kumottava,
suu- ja sorkkatautipesäkkeitä on esiintynyt satunnaisesti tietyissä Etelä-Afrikan osissa; kuitenkin muut tämän maan osat ovat olleet yli 12 kuukauden ajan vapaita tästä taudista,
SAT suu- ja sorkkatautia vastaan on rokotettu tietyillä Etelä-Afrikan alueilla; tämä rokottaminen rajoittuu kuitenkin pohjoisen ja itäisen Transvaalin eläinlääkintäalueella, Natalin eläinlääkintäalueen Ingwavuman seudulla ja 28. pituuspiirin itäpuolella sijaitsevalla Botswanan raja-alueella sijaitseviin suu- ja sorkkataudin torjunta-alueisiin Etelä-Afrikassa,
erityisesti eläinten liikkumisen kieltämistä tai valvontaa koskevia ankaria toimenpiteitä sovelletaan; tietyt alueet, joilla rokotetaan, rajoitetaan selvästi tautivapaasta alueesta,
toimenpiteitä sovelletaan koko alueella eläinten liikkumisen valvomiseksi ja taudin kaikkien pesäkkeiden löytämiseksi,
Etelä-Afrikan vastuulliset eläinlääkintäviranomaiset ovat lisäksi vahvistaneet, että Etelä-Afrikka on ollut vähintään 12 kuukauden ajan vapaa karjarutosta ja ettei tätä tautia vastaan ole rokotettu kyseisenä aikana,
Etelä-Afrikan vastuulliset eläinlääkintäviranomaiset ovat sitoutuneet 24 tunnin kuluessa ilmoittamaan teleksillä, telefaksilla tai sähkeellä Euroopan yhteisöjen komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan tai tällaisten toimenpiteiden muuttamisesta,
terveyttä koskevat edellytykset on vahvistettava ja eläinlääkärintodistukset on annettava kyseisen kolmannen maan terveystilanteen mukaisesti, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Jäsenvaltioiden on sallittava tuoreen lihan tuonti Etelä-Afrikasta seuraavasti:
a) liitteen A mukaisessa mukana olevassa terveystodistuksessa vahvistettuja takeita vastaava luuttomaksi leikattu naudan-, lampaan- ja vuohensukuisten kotieläinten tuore liha, lukuun ottamatta sivutuotteita, Etelä-Afrikasta, ei kuitenkaan pohjoisen ja itäisen Transvaalin eläinlääkintäalueella, Natalin eläinlääkintäalueen Ingwavuman seudulla ja 28. pituuspiirin itäpuolella sijaitsevalla Botswanan raja-alueella sijaitsevilta suu- ja sorkkataudin torjunta-alueilta;
b) kotieläiminä pidettyjen kavioeläinten tuore liha, joka vastaa liitteen B mukaisessa lähetyserän mukana seuraavassa terveystodistuksessa vahvistettuja takeita;
2 Jäsenvaltioiden on varmistettava, että 1 kohdan a alakohdassa tarkoitettu luuttomaksi leikattu tuore liha ei saavu tuovan jäsenvaltion alueelle teurastuspäivää seuraavien 21 päivän aikana.
3 Jäsenvaltioiden on kiellettävä muunlaisen kuin 1 kohdassa tarkoitetun tuoreen lihan tuonti Etelä-Afrikasta.
2 artikla
Kumotaan komission päätös 82/527/ETY.
3 artikla
Tätä päätöstä sovelletaan 1 päivästä tammikuuta 1992.
4 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä marraskuuta 1991.

Labels: 0
3
17
18